
PAKEITIMAI
[bookmark: IntroA]Moterų teisių ir lyčių lygybės komitetas ragina atsakingą Užimtumo ir socialinių reikalų komitetą atsižvelgti į šiuos pakeitimus:
<RepeatBlock-Amend>
<Amend>Pakeitimas		<NumAm>1</NumAm>

<DocAmend>Pasiūlymas dėl direktyvos</DocAmend>
<Article>2 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(2a)	kadangi Europos Sąjungos pagrindinių teisių chartijoje (Chartija), ypač jos 3, 6, 7, 8, 14, 15, 16, 20, 21, 23, 24, 25, 26, 31, 34, 35, 36, 41, 42, 45 ir 47 straipsniuose, išdėstomos svarbiausios asmens laisvės ir teisės, įskaitant asmenų su negalia teises;

	
	(2b)	 kadangi 2022 m. gruodžio 13 d. rezoliucijoje „Siekiant lygių teisių neįgaliesiems“1a teigiama, kad svarbu ir būtina turėti ES neįgaliojo kortelę;

	
	(2c)	kadangi 2023 m. spalio 4 d. rezoliucijoje „Autizmo spektro sutrikimą turinčių asmenų teisių suderinimas“2a pabrėžiama pasiūlymo dėl ES neįgaliojo kortelės svarba;

	
	__________________

	
	1a https://www.europarl.europa.eu/doceo/document/TA-9-2022-0435_EN.html

	
	2a https://www.europarl.europa.eu/doceo/document/TA-9-2023-0343_EN.html


</Amend>
<Amend>Pakeitimas		<NumAm>2</NumAm>

<DocAmend>Pasiūlymas dėl direktyvos</DocAmend>
<Article>3 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(3a)	kadangi lyčių lygybė yra viena iš Sąjungos vertybių, įtvirtintų ES sutarties 2 straipsnyje, o SESV 8 straipsnyje nustatyta, kad visuose savo veiksmuose Sąjunga siekia pašalinti moterų ir vyrų nelygybės apraiškas, nustatydama lyčių aspekto integravimo ir lyčių lygybės principą; kadangi Europos Sąjunga ratifikavo Stambulo konvenciją dėl smurto prieš moteris ir smurto šeimoje prevencijos ir kovos su juo, todėl pagal Stambulo konvenciją teikiama apsauga ir parama turi būti suteikiama kiekvienai moteriai nepriklausomai nuo negalios, jų nediskriminuojant;


</Amend>
<Amend>Pakeitimas		<NumAm>3</NumAm>

<DocAmend>Pasiūlymas dėl direktyvos</DocAmend>
<Article>3 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(3b)	Neįgaliųjų teisių konvencijos 5 straipsnyje nustatyti lygybės ir nediskriminavimo įgaliojimai yra svarbūs, nes Europos neįgaliojo kortele siekiama sparčiau garantuoti asmenų su negalia lygybę užtikrinant abipusį jų pripažinimą ES. Su judumu ir laisvu judėjimu susijusius klausimus reikia spręsti atsižvelgiant į lyčių aspektą, kad šiuo teisės aktu būtų palengvinamas moterų ir mergaičių su negalia, asmenų su negalia motinų ir globėjų teisių pripažinimas ir saugant jas nuo diskriminacijos būtų laikomasi sąveikinio požiūrio. Būtina pripažinti, kad moterys ir mergaitės su negalia su diskriminacija susiduria daugelyje gyvenimo sričių, įskaitant socialinę izoliaciją, nepakankamą galimybę naudotis bendruomenės paslaugomis, prastos kokybės būstą, apgyvendinimą specialioje įstaigoje ir netinkamą sveikatos priežiūrą, ir tai trukdo joms prisidėti prie visuomenės gyvenimo ir aktyviai jame dalyvauti. Moterys su negalia fizinę ar seksualinę prievartą patiria 10 kartų dažniau nei negalios neturinčios moterys, todėl moterims su negalia, patyrusioms bet kokios formos smurtą lyties pagrindu, turėtų būti suteikta informacija apie galimybę naudotis specializuotomis pagalbos paslaugomis. Iš esmės moterų ir mergaičių su negalia padėtis yra blogesnė nei negalią turinčių vyrų ir berniukų, ir šis skirtumas ypač išryškėja kaimo vietovėse, kur paslaugų ir galimybių prieinamumas apskritai yra daug ribotesnis. Bet kuriam asmeniui, turinčiam faktinę negalią, kaip apibrėžta Neįgaliųjų teisių konvencijos 1 straipsnyje, kai jis gyvena ne savo ES valstybėje narėje ar persikelia į ne savo ES valstybę narę, turi būti pripažįstamas neįgalumo statusas;


</Amend>
<Amend>Pakeitimas		<NumAm>4</NumAm>

<DocAmend>Pasiūlymas dėl direktyvos</DocAmend>
<Article>6 konstatuojamoji dalis</Article>
	

	Komisijos siūlomas tekstas
	Pakeitimas

	(6)	JT NTK tikslas – skatinti, saugoti ir užtikrinti, kad visi neįgalieji galėtų visapusiškai ir vienodomis sąlygomis naudotis visomis žmogaus teisėmis ir pagrindinėmis laisvėmis, taip pat skatinti pagarbą jų prigimtiniam orumui, taip užtikrinant jų visapusišką ir veiksmingą dalyvavimą ir integraciją visuomenėje vienodomis sąlygomis su kitais asmenimis. JT NTK taip pat pripažįstama, kad svarbu imtis tinkamų priemonių siekiant užtikrinti prieinamumą neįgaliesiems;
	(6)	JT NTK tikslas – skatinti, saugoti ir užtikrinti, kad visi neįgalieji galėtų visapusiškai ir vienodomis sąlygomis naudotis visomis žmogaus teisėmis ir pagrindinėmis laisvėmis, taip pat skatinti pagarbą jų prigimtiniam orumui, taip užtikrinant jų visapusišką ir veiksmingą dalyvavimą ir integraciją visuomenėje vienodomis sąlygomis su kitais asmenimis. JT NTK 6 straipsnyje konkrečiai pripažįstama, kad moterys ir mergaitės su negalia dažnai patiria daugialypę diskriminaciją dėl lyties, o kartu ir dėl negalios, ir tai turi poveikio visoms jų gyvenimo sferoms, įskaitant judumo patirtį, todėl Konvencijos šalys, „[turi „imtis] priemonių, kad užtikrintų, jog neįgalios moterys ir mergaitės visapusiškai ir lygiomis teisėmis galėtų įgyvendinti visas žmogaus teises ir pagrindines laisves“ ir užtikrinti visapusišką moterų tobulėjimą, gerinti jų padėtį ir suteikti joms daugiau teisių ir galimybių. Moterys su negalia dažnai patiria sąveikinę diskriminaciją, todėl siekiant tinkamai spręsti atskirties ir diskriminacijos problemą iš visapusiškos, sisteminės ir struktūrinės perspektyvos, į ES teisės aktus reikia integruoti sąveikinį požiūrį; Visos ES valstybės narės, ratifikavusios JT NTK, yra įpareigotos jos laikytis, tačiau jos įgyvendinimas šalyse labai skiriasi1a. Visose šalyse būtina siekti pažangos asmenų su negalia lygybės srityje, pavyzdžiui, investuojant į infrastruktūrą, stiprinant gebėjimus ir rengiant informuotumo didinimo kampanijas. JT NTK taip pat pripažįstama, kad svarbu imtis tinkamų priemonių siekiant užtikrinti visuotinį prieinamumą asmenims su negalia, pavyzdžiui, turintiems funkcinio neraštingumo sutrikimą, su kuriuo dažniausiai susiduria moterys, ypač atsižvelgiant į dabartinę direktyvą, ir užtikrinti, kad asmenys su negalia galėtų kuo daugiau patys judėti ir būti kuo savarankiškesni;

	
	(6a) būtina pripažinti, kad moterys ir mergaitės su negalia dažniau patiria smurtą ir prievartą, įskaitant seksualinę prievartą, ir yra labiau pažeidžiamos dėl savo lyties, amžiaus ir negalios; 

	
	(6b) remiantis statistiniais duomenimis, akivaizdu, kad dauguma asmenis su negalia prižiūrinčių asmenų yra moterys, todėl, vertinant prižiūrinčiųjų asmenų padėtį, taip pat reikia taikyti lyčiai atžvalgų požiūrį;

	
	__________________

	
	1a JT neįgaliųjų teisių konvencijos įgyvendinimas, https://fra.europa.eu/sites/default/files/fra_uploads/fra-2023-uncrpd-human-rights-indicators_en.pdf


</Amend>
<Amend>Pakeitimas		<NumAm>5</NumAm>

<DocAmend>Pasiūlymas dėl direktyvos</DocAmend>
<Article>6 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(6a)	(6a) kadangi, Europos lyčių lygybės instituto duomenimis1a, ES 20 proc. negalią turinčių moterų dirba visą darbo dieną, palyginti su 29 proc. negalią turinčių vyrų ir 48 proc. negalios neturinčių moterų. 22 proc. negalią turinčių moterų gresia skurdas, palyginti su 20 proc. negalią turinčių vyrų ir 16 proc. negalios neturinčių moterų. 17 proc. negalią turinčių moterų yra įgijusios aukštąjį išsilavinimą, palyginti su 18 proc. negalią turinčių vyrų ir 32 proc. negalios neturinčių moterų. 11 proc. negalią turinčių moterų turi nepatenkintų medicininės apžiūros poreikių, palyginti su 10 proc. negalią turinčių vyrų ir 3 proc. negalios neturinčių moterų; kadangi apie 46 mln. negalią turinčių moterų ir mergaičių ES sudaro apie 16 proc. bendro moterų ir mergaičių skaičiaus ir sudaro 60 proc. bendro gyventojų su negalia skaičiaus1b; todėl kuriant Europos neįgaliojo kortelę turi būti laikomasi lyčiai atžvalgaus požiūrio ir atsižvelgiama į konkrečias rekomendacijas, kurias NTK komitetas 2015 m. priėmė dėl pradinės ES ataskaitos, visų pirma didžiausias dėmesys turi būti skiriamas moterų ir mergaičių su negalia perspektyvos integravimui į ES rengiamą Lyčių lygybės strategiją, politiką ir programas, taip pat lyčių aspekto įtraukimui į jos Neįgaliųjų teisių strategiją. Komitetas taip pat rekomendavo, kad Europos Sąjunga parengtų veiksmus, kuriais būtų skatinamos moterų ir mergaičių su negalia teisės, ir sukurtų pažangos stebėsenos mechanizmą ir padėtų finansuoti duomenų apie moteris ir mergaites su negalia rinkimą bei mokslinius tyrimus1c; kadangi Europos Komisija ir ES valstybės narės užtikrina, kad būtų renkami pagal lytį suskirstyti duomenys, siekiant išsamiau atlikti šios direktyvos poveikio lytims vertinimą ir užtikrinti, kad ateityje ji būtų peržiūrėta integruojant lyčių aspektą;

	
	__________________

	
	1a Daugialypė nelygybė Europos Sąjungoje pagal 2023 m. lyčių lygybės indeksą https://eige.europa.eu/gender-equality-index/2022/domain/intersecting-inequalities/disability/work

	
	1b https://www.edf-feph.org/women-and-gender-equality/

	
	1c Baigiamosios pastabos dėl pradinės Europos Sąjungos ataskaitos CRPD/C/EU/CO/1, Neįgaliųjų teisių komitetas, 2015 m. spalio 2 d. 


</Amend>
<Amend>Pakeitimas	<NumAm>6</NumAm>
<DocAmend>Pasiūlymas dėl direktyvos</DocAmend>
<Article>7 konstatuojamoji dalis</Article>
	

	Komisijos siūlomas tekstas
	Pakeitimas

	(7)	Europos socialinių teisių ramstyje, apie kurį 2017 m. lapkričio 17 d. Geteborge paskelbė Europos Parlamentas, Taryba ir Europos Komisija40, nustatyta, kad kiekvienas, inter alia, nepaisant negalios, turi teisę į vienodą požiūrį ir vienodas galimybes naudotis, be kita ko, visuomenei prieinamomis prekėmis ir paslaugomis (3 principas). Be to, Europos socialinių teisių ramstyje pripažįstama, kad neįgalieji turi teisę į paslaugas, kurios sudaro sąlygas jiems dalyvauti visuomenės gyvenime (17 principas);
	(7)	Europos socialinių teisių ramstyje, apie kurį 2017 m. lapkričio 17 d. Geteborge paskelbė Europos Parlamentas, Taryba ir Europos Komisija40, nustatyta, kad kiekvienas, inter alia, nepaisant negalios, turi teisę į vienodą požiūrį ir vienodas galimybes užimtumo, socialinės apsaugos, švietimo srityse ir gali naudotis visuomenei prieinamomis prekėmis ir paslaugomis (3 principas); taip pat kad moterų ir vyrų lygybė turi būti užtikrinama ir skatinama visose srityse (2 principas). Be to, Europos socialinių teisių ramstyje pripažįstama, kad asmenys su negalia turi teisę į paslaugas, kurios sudaro sąlygas jiems dalyvauti darbo rinkoje ir visuomenės gyvenime, ir į jų poreikiams pritaikytą darbo aplinką (17 principas); (1) Europos socialinių teisių ramstyje taip pat pripažįstama, kad visi turi teisę laiku gauti įperkamą, profilaktinę ir gydomąją sveikatos priežiūrą, kuri būtų kokybiška (16 principas);

	_________________
	_________________

	40 Tarpinstitucinė deklaracija dėl Europos socialinių teisių ramsčio, OL C 428, 2017 12 13, p. 10.
	40 Tarpinstitucinė deklaracija dėl Europos socialinių teisių ramsčio, OL C 428, 2017 12 13, p. 10.


</Amend>
<Amend>Pakeitimas		<NumAm>7</NumAm>

<DocAmend>Pasiūlymas dėl direktyvos</DocAmend>
<Article>15 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(15a)	reikia atsižvelgti į tai, kad asmeninis asistentas gali būti ir neoficialus asmeniu su negalia besirūpinantis asmuo, pavyzdžiui, šeimos narys, arba tai, kad moterims tenka neproporcingai didesnė atsakomybė tiek už neapmokamą, tiek už apmokamą asmenų su negalia, taip pat šeimos narių moterų priežiūrą;


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl direktyvos</DocAmend>
<Article>16 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(16a)	būtina pripažinti, kad labai trūksta žinių apie psichosocialinį prieinamumą, todėl nesiimama jokių individualių ir struktūrinių priemonių, kuriomis būtų šalinamos prieinamumui trukdančios ar jį apsunkinančios kliūtys, įskaitant požiūrio, administracines, sistemines ar simbolines kliūtis, siekiant padėti kovoti su stigmatizacija ir išankstiniu nusistatymu, dėl kurių atsiranda diskriminacija, smurtas, piktnaudžiavimas, socialinė atskirtis ir segregacija ir kurie trukdo asmenims su negalia veiksmingai naudotis savo teisėmis ir neskatina gerbti jų savarankiškumo, valios ir prioritetų;


<TitreJust>Pagrindimas</TitreJust>
Reikia didesnės neįgalių moterų apsaugos. Europos neįgaliojo kortelė turėtų apimti pirmenybinį moterų ir mergaičių su negalia, esančių smurto ir prievartos aukomis, statusą, kad joms, kaip patiriančioms didžiausią pavojų, būtų skiriamas neatidėliotinas dėmesys, ir būtų galima imtis prevencinių veiksmų.
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl direktyvos</DocAmend>
<Article>24 konstatuojamoji dalis</Article>
	

	Komisijos siūlomas tekstas
	Pakeitimas

	(24)	specialių sąlygų ar lengvatinės tvarkos pavyzdžiai: nemokamas įvažiavimas, sumažinti tarifai, mažesnės rinkliavos ar naudotojo mokesčiai už mokamus kelius, tiltus, tunelius, pirmenybinis įvažiavimas, specialios vietos parkuose ir kitose viešose vietose, prieinamos sėdimosios vietos kultūriniuose ar viešuose renginiuose, asmeninė pagalba, gyvūnai vedliai, pagalba paplūdimyje patekti į vandenį, parama (pvz., galimybė naudotis Brailio raštu, garso gidais, gestų kalbos vertimu), pagalbinių priemonių arba pagalbos teikimas, neįgaliųjų vežimėlio skolinimas, plūdriojo neįgaliojo vežimėlio skolinimas, turistų informacijos gavimas prieinamais formatais, naudojimasis riboto judumo asmens motoroleriu arba neįgaliųjų vežimėliu dviračio eismo juostose be baudos ir kt. Automobilio statymo sąlygos ir stovėjimo aikštelės apima didesnių matmenų arba rezervuotas automobilių statymo aikšteles. Kalbant apie keleivių vežimo paslaugas, be specialių sąlygų ar lengvatinės tvarkos, siūlomų neįgaliesiems, laikantis nacionalinės teisės aktų ar praktikos, gyvūnai vedliai, asmeniniai asistentai ar kiti asmenys, lydintys neįgaliuosius (arba riboto judumo asmenis) arba jiems padedantys, gali keliauti nemokamai arba sėdėti, jei tai praktiškai įmanoma, šalia neįgaliųjų;
	(24)	specialių sąlygų ar lengvatinės tvarkos pavyzdžiai: nemokamas įvažiavimas, sumažinti tarifai, mažesnės rinkliavos ar naudotojo mokesčiai už mokamus kelius, tiltus, tunelius, pirmenybinis įvažiavimas, specialios vietos parkuose ir kitose viešose vietose, prieinamos sėdimosios vietos kultūriniuose ar viešuose renginiuose, asmeninė pagalba, gyvūnai vedliai, pagalba paplūdimyje patekti į vandenį, parama (pvz., galimybė naudotis Brailio raštu, garso gidais, gestų kalbos vertimu), pagalbinių priemonių arba pagalbos teikimas, neįgaliųjų vežimėlio skolinimas, plūdriojo neįgaliojo vežimėlio skolinimas, turistų informacijos gavimas prieinamais formatais, naudojimasis riboto judumo asmens motoroleriu arba neįgaliųjų vežimėliu dviračio eismo juostose be baudos ir kt. Automobilio statymo sąlygos ir stovėjimo aikštelės apima didesnių matmenų arba rezervuotas automobilių statymo aikšteles. Kalbant apie keleivių vežimo paslaugas, be specialių sąlygų ar lengvatinės tvarkos, siūlomų asmenims su negalia, laikantis nacionalinės teisės aktų ar praktikos, gyvūnai vedliai, asmeniniai asistentai ar kiti asmenys, lydintys negalią turinčius asmenis (arba riboto judumo asmenis) arba jiems padedantys, gali keliauti nemokamai arba sėdėti, jei tai praktiškai įmanoma, šalia asmenų su negalia. Kalbant apie veiksmingų judumo užtikrinimo priemonių priėmimą, būtina atsižvelgti į prieinamumą asmenims su negalia įvairiose viešojo transporto priemonėse (traukinyje, lėktuve ir t. t.), kai jie turi naudotis nuosavu neįgaliojo vežimėliu dėl to, kad jis pritaikytas jų saugumui užtikrinti;


<TitreJust>Pagrindimas</TitreJust>
Asmenų su negalia nediskriminavimas. Asmenys su negalia turėtų naudotis visomis teisėmis taip pat kaip kiti asmenys. Tai apima galimybę naudotis laisvu asmenų judėjimu be kliūčių jų judėjimui ir su individualia kiekvienam asmeniui reikalinga parama. Visuotinio prieinamumo užtikrinimas pagal Neįgaliųjų teisių konvencijos 9 straipsnį, derinant su ankstesniais pakeitimais.
</Amend>
<Amend>Pakeitimas		<NumAm>10</NumAm>

<DocAmend>Pasiūlymas dėl direktyvos</DocAmend>
<Article>2 straipsnio 1 dalies 3 a ir 3 b punktai (nauji)</Article>
	

	Komisijos siūlomas tekstas
	Pakeitimas

	
	3a) Moterims ir mergaitėms su negalia skirtos informavimo ir konsultavimo paslaugos.

	
	3b) Specializuotos informavimo paslaugos, pagalba ir parama nuo smurto nukentėjusioms moterims ir mergaitėms su negalia.


</Amend>
<Amend>Pakeitimas		<NumAm>11</NumAm>

<DocAmend>Pasiūlymas dėl direktyvos</DocAmend>
<Article>5 straipsnio 1 a dalis (nauja)</Article>
	

	Komisijos siūlomas tekstas
	Pakeitimas

	
	1a.	Valstybės narės imasi visų būtinų priemonių, kad būtų pripažinti visi asmenys su negalia, turintys Europos neįgaliojo kortelę, kad būtų užtikrintas abipusis šios kortelės pripažinimas kaip apsaugos nuo diskriminacijos dėl negalios priemonė ir taip užtikrinta teisė visoje ES naudotis teisių gynimo priemonėmis ir mechanizmais teisių pažeidimų ir veiksmingo vienodo požiūrio nebuvimo atvejais; visų pirma, valstybės narės privalo užtikrinti, kad Europos neįgaliojo kortele lygiomis teisėmis galėtų naudotis visi negalią turintys asmenys nepriklausomai nuo lyties biologiniu aspektu, lyties socialiniu aspektu, rasės, odos spalvos, etninės ar socialinės kilmės, genetinių bruožų, kalbos, religijos ar tikėjimo, politinių ar kitų pažiūrų, priklausymo tautinei mažumai, turtinės padėties, gimimo, negalios, amžiaus ar seksualinės orientacijos.


</Amend>
<Amend>Pakeitimas		<NumAm>12</NumAm>

<DocAmend>Pasiūlymas dėl direktyvos</DocAmend>
<Article>6 straipsnio 5 dalis</Article>
	

	Komisijos siūlomas tekstas
	Pakeitimas

	5.	Europos neįgaliojo kortelė išduodama kaip fizinė kortelė ir, priėmus 7 dalyje nurodytus deleguotuosius aktus, papildoma skaitmeniniu formatu. Neįgaliesiems suteikiama galimybė naudotis skaitmeniniu arba fiziniu, arba abiem formatais.
	5.	Europos neįgaliojo kortelė išduodama kaip fizinė kortelė ir, priėmus 7 dalyje nurodytus deleguotuosius aktus, papildoma skaitmeniniu formatu. Neįgaliesiems suteikiama galimybė naudotis skaitmeniniu arba fiziniu, arba abiem formatais. Prašymo išduoti valstybėse narėse išduodamą Europos neįgaliojo kortelę ir jos gavimo procesas turi būti supaprastintas. Asmenims su negalia, prašantiems išduoti šią kortelę, būtų naudinga, jei, pavyzdžiui, kitoje kortelės pusėje būtų išvardyti konkretūs reikalavimai. Tokiu būdu neturėtų būti jokių fizinių ar skaitmeninių kliūčių užtikrinti jiems vienodas galimybes nemokamai gauti kortelę ar pratęsti jos galiojimo laiką. Svarbu, kad būtų užtikrintos visos galimybės gauti kortelę ir ja galėtų naudotis visi asmenys su negalia, ypač moterys ir mergaitės su negalia, kurioms ypač gresia skaitmeninė atskirtis.


</Amend>
<Amend>Pakeitimas		<NumAm>13</NumAm>

<DocAmend>Pasiūlymas dėl direktyvos</DocAmend>
<Article>9 straipsnio 2 dalis</Article>
	

	Komisijos siūlomas tekstas
	Pakeitimas

	2.	Valstybės narės imasi tinkamų priemonių siekdamos didinti visuomenės informuotumą ir informuoti neįgaliuosius, taip pat ir prieinamais būdais, apie Europos neįgaliojo kortelės ir Europos neįgaliųjų automobilių statymo kortelės buvimą ir jų gavimo, naudojimo ar galiojimo laikotarpio pratęsimo sąlygas.
	2.	Valstybės narės imasi tinkamų priemonių siekdamos didinti visuomenės, įskaitant valdžios institucijas ir privačių paslaugų teikėjus, galinčius teikti pritaikytą paramą pagal 5 straipsnį, informuotumą apie tokios kortelės buvimą ir jos sąlygas. Be to, valstybės narės informuoja asmenis su negalia, taip pat ir prieinamais ir lyčių požiūriu įtraukiais būdais, apie Europos neįgaliojo kortelės ir Europos neįgaliųjų automobilių statymo kortelės buvimą ir gavimo, naudojimo ar galiojimo laikotarpio pratęsimo sąlygas. Jos taip pat turėtų koordinuoti išsamų visų susijusių subjektų mokymą integruojant lyčių aspektą.


</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl direktyvos</DocAmend>
<Article>11 straipsnio 4 dalis</Article>
	

	Komisijos siūlomas tekstas
	Pakeitimas

	4.	Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais.
	4.	Prieš priimdama deleguotąjį aktą Komisija konsultuojasi su kiekvienos valstybės narės paskirtais ekspertais vadovaudamasi 2016 m. balandžio 13 d. Tarpinstituciniame susitarime dėl geresnės teisėkūros nustatytais principais. Komisija taip pat konsultuojasi su lyčių lygybės ekspertais ir prašo, kad kiekviena valstybė narė ir kompetentingos ES institucijos pateiktų pagal lytį suskirstytus duomenis, kad prireikus būtų galima geriau integruoti lyčių aspektą ir sudaryti biudžetą atsižvelgiant į lyčių aspektą.


</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl direktyvos</DocAmend>
<Article>13 straipsnio 2 dalies b punktas</Article>
	

	Komisijos siūlomas tekstas
	Pakeitimas

	b)	nuostatos, pagal kurias viešosios įstaigos arba privačios asociacijos, organizacijos ar kiti juridiniai asmenys, turintys teisėtą interesą užtikrinti, kad būtų laikomasi šios direktyvos nuostatų, pagal nacionalinę teisę ir procedūras gali kreiptis į teismus arba kompetentingas administracines įstaigas neįgaliojo vardu arba jį remdami, gavę jo sutikimą, bet kuriame teismo ar administraciniame procese, numatytame siekiant užtikrinti pareigų vykdymą pagal šią direktyvą.
	b)	nuostatos, pagal kurias viešosios įstaigos, tokios kaip lygybės įstaigos, arba privačios asociacijos, organizacijos, visų pirma asmenims su negalia atstovaujančios organizacijos, ar kiti juridiniai asmenys, turintys teisėtą interesą užtikrinti, kad būtų laikomasi šios direktyvos nuostatų, pagal nacionalinę teisę ir procedūras gali kreiptis į teismus arba kompetentingas administracines įstaigas asmens su negalia vardu arba jį remdami, gavę jo sutikimą, bet kuriame teismo ar administraciniame procese, numatytame siekiant užtikrinti pareigų vykdymą pagal šią direktyvą.


</Amend>
<Amend>Pakeitimas		<NumAm>16</NumAm>

<DocAmend>Pasiūlymas dėl direktyvos</DocAmend>
<Article>16 straipsnio 2 dalis</Article>
	

	Komisijos siūlomas tekstas
	Pakeitimas

	2.	Ataskaitoje, be kita ko, atsižvelgiant į socialinius ir ekonominius pokyčius, aptariamas Europos neįgaliojo kortelės ir Europos neįgaliųjų automobilių statymo kortelės naudojimas, siekiant įvertinti poreikį peržiūrėti šią direktyvą.
	2.	Ataskaitoje, be kita ko, aptariamas Europos neįgaliojo kortelės ir Europos neįgaliųjų automobilių statymo kortelės naudojimas, atsižvelgiant į socialinius ir ekonominius pokyčius valstybėse narėse ir visoje Sąjungoje, siekiant įvertinti poreikį peržiūrėti šią direktyvą. Ataskaitoje pateikiama lyčių aspekto analizė, kurioje daugiausia dėmesio skiriama tam, kaip šios direktyvos nuostatos faktiškai ir potencialiai paveikė moterų ir mergaičių su negalia laisvą judėjimą. Ataskaitoje taip pat įvertinamas valstybių narių paslaugų teikėjams taikomų skatinamųjų priemonių veiksmingumas. Joje atsižvelgiama į asmenų su negalia ir atitinkamų nevyriausybinių organizacijų, visų pirma asmenims su negalia atstovaujančių organizacijų ir už lyčių lygybę kovojančių organizacijų, taip pat ekonomikos suinteresuotųjų subjektų, atsiliepimus. Komisija sukuria skaitmeninį portalą, kuriame pateikiama visa informacija dėl Europos neįgaliojo kortelės ir Europos neįgaliųjų automobilių statymo kortelės turėjimo privalumų visose valstybėse narėse lyčių požiūriu įtraukiu būdu.


</Amend>
<Amend>Pakeitimas		<NumAm>17</NumAm>

<DocAmend>Pasiūlymas dėl direktyvos</DocAmend>
<Article>16 straipsnio 3 dalis</Article>
	

	Komisijos siūlomas tekstas
	Pakeitimas

	3.	Valstybės narės Komisijos prašymu ir laiku pateikia jai visą informaciją, būtiną tokiai ataskaitai parengti.
	3.	Valstybės narės Komisijos prašymu ir laiku pateikia jai visą informaciją, būtiną tokiai ataskaitai parengti. Pateikiant šią informaciją, be kita ko, turi būti aiškiai nurodytas lyčių aspektu grindžiamas požiūris į neįgaliojo kortelės įgyvendinimą. Valstybės narės renka pagal lytį suskirstytus duomenis, kad nustatytų daugialypės diskriminacijos formas, su kuriomis susiduria moterys ir mergaitės su negalia, kai joms suteikiama galimybė naudotis specialiomis sąlygomis ar lengvatine tvarka, susijusiomis su paslaugomis, veikla ir priemonėmis arba automobilių statymo sąlygomis ir aikštelėmis, siūlomomis ar rezervuojamomis asmenims su negalia arba juos lydinčiam (-iems) ar jiems padedančiam (-iems) asmeniui (-ims), įskaitant jų asmeninį (-ius) asistentą (-us), laikantis Europos neįgaliojo kortelės arba Europos neįgaliųjų automobilių statymo kortelės reikalavimų, taikomų asmenims su negalia. Šie duomenys turėtų būti naudojami atliekant direktyvos poveikio lytims vertinimą ir užtikrinti, kad ateityje ji būtų peržiūrėta integruojant lyčių aspektą.


</Amend>

</RepeatBlock-Amend>

